Diari Oficial de la Generalitat Valenciana


Sumari del DOGV 4693, del 17-02-2004 (2004/45)

RESOLUCIÓ de 9 de juliol de 2003, de la directora general del SERVEF per la qual s'autoritza una transferència de crèdit des del capítol II del subprograma 322.53 «Institut de Qualificacions Professionals» al mateix capítol del subprograma 322.52 «Formació Professional Ocupacional».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/45


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 9 de juliol de 2003, de la directora general del SERVEF per la qual s'autoritza una transferència de crèdit des del capítol II del subprograma 322.53 «Institut de Qualificacions Professionals» al mateix capítol del subprograma 322.52 «Formació Professional Ocupacional».[2004/X45]
  
En compliment del que preveu el PAVACE, en el pressupost del SERVEF per a 2003 figura el subprograma pressupostari 322.53 amb la denominació «Institut Valencià de Qualificacions Professionals», a fi que durant el present exercici es posara en marxa, d'acord amb els tràmits legals previstos, el citat Institut.
  
L'Institut es creava per a complir determinats objectius que el Reglament del SERVEF atribuïa a la Direcció General de Formació i Qualificació Professional, que va cedir part del seu pressupost per a dotar de mitjans el citat Institut, de manera que en la previsió del pressupost per a 2003 es va minorar la consignació del subprograma 322.52 per a dotar el capítol II del subprograma 322.53 i atorgar possibilitats de funcionament efectiu a l'Institut de Qualificacions Professionals.
  
D'aquesta manera, diverses actuacions cofinançades pel FSE per a realitzar a través del capítol II pressupostari, i que en exercicis anteriors havia realitzat la Direcció General de Formació i Qualificació Professional a través del seu subprograma pressupostari, passarien a ser realitzades per l'Institut Valencià de Qualificacions Professionals.
  
La trajectòria seguida en l'Estat Espanyol per l'Institut Nacional de les Qualificacions consistent bàsicament en la reubicació orgànica d'aquest, que ha suposat un canvi de dependència funcional, ara del Ministeri d'Educació, Cultura i Esport, en lloc del Ministeri de Treball i Afers Socials, ha determinat en l'àmbit de la nostra Comunitat un ajornament de la constitució de l'Institut Valencià de les Qualificacions.
  
Aquest ajornament comporta una falta d'execució pressupostària en el subprograma 322.53 d'actuacions cofinançades amb el FSE, la qual cosa determinaria una falta de justificació davant del Fons Social i la falta de realització d'una sèrie d'actuacions relacionades bàsicament amb l'Eix 41, Mesura 14, considerades de gran importància per a l'ordenació de la Formació Professional a la Comunitat Valenciana, com ara la impartició de la FPO en la modalitat «a distància», el disseny dels continguts formatius ad hoc de la citada modalitat i el disseny dels corresponents procediments d'e-learning.
  
Per tot això, es planteja la present modificació pressupostària consistent en la transferència de 720.900 euros del capítol II del subprograma 322.53 al mateix capítol del subprograma 322.52, dins de la mateixa classificació orgànica.
  
Per tot això, vist l'informe favorable del FSE de data 23 de juny de 2003, i vist l'informe favorable de la Intervenció Delegada en el SERVEF de data 8 de juliol del 2003; tenint en compte el que disposa l'article 69 del Reial Decret Legislatiu 1.091/1988, de 23 de setembre, pel qual s'aprova el Text Refós de la Llei General Pressupostària; l'article 33 del Text Refós de la Llei d'Hisenda Pública de la Generalitat Valenciana; els articles 18 i 21 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, i l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Autoritzar la següent transferència de crèdit des del capítol II del subprograma 322.53 al mateix capítol del subprograma 322.52 per import de 720.900,00 euros:
  
Aplicacions pressupostàries de despesa que augmenten: Import:
  
55.46.77.5193.44057.3 + 720.900,00 euros
  
Aplicacions pressupostàries de despesa que disminueixen: Import:
  
38.82.61.2524.00281.5 - 720.900,00 euros
  
València, 9 de juliol de 2003.- La directora general del SERVEF: Ana Encabo Balbín.